Soektog na vermiste bejaarde eindig tragies | Maroela Media
John Rodda (Foto: Facebook)
Die grootskaalse soektog na die vermiste John Rodda (82) van Pretoria het tragies geëindig nadat dit bekend geword het dat hy in 'n motorongeluk dood is.
Rodda het Alzheimer se siekte en het Saterdag by die hek van die Wilgers-aftreeoord in die ooste van Pretoria uitgery "op pad apteek toe". Hy het egter nooit teruggekeer nie.
Rodda se familie het ná die verdwyning die private speurder Mike Bolhuis en sy span genader om na hul geliefde te soek. Dit het intussen deur middel van die ondersoek aan die lig gekom dat Rodda ná die motorongeluk in 'n hospitaal in eMalahleni (Witbank) in Mpumalanga dood is.
Callie de Kock, hoofondersoekbeampte in die saak, het Vrydagoggend aan Maroela Media gesê dat 'n werknemer van die lykshuis in Witbank op Bolhuis se platforms van die ondersoek te wete gekom en De Kock met die hartseer nuus gekontak het.
Rodda is ná sy dood in die hospitaal na die lykshuis geneem waar 'n nadoodse ondersoek gedoen is. Die nadoodse ondersoek het vasgestel dat Rodda gesterf het weens beserings wat hy in die ongeluk opgedoen het.
Die presiese omstandighede rakende die motorongeluk is egter in dié stadium nog onduidelik.
Maroela Media het vroeër berig Rodda kan op kringtelevisiebeeldmateriaal gesien word hoe hy Saterdag omstreeks 15:55 in 'n wit Nissan Tiida by die Wilgers-aftreeoord uitry en dan in die rigting van Mamelodi draai. Hy het nie 'n trui, medikasie óf ID by hom gehad nie.
De Kock vertel dat die ondersoekspan sedertdien onverpoos na Rodda gesoek het en onder meer Mamelodi deurkruis het op soek na die bejaarde. Die polisie het die private ondersoekspan bygestaan en 'n helikopter beskikbaar gestel vir die ondersoek.
Bolhuis het vanoggend die nuus as "ontstellend" aan Maroela Media beskryf en sy medelye aan die familie betuig.
Volgens hom sal sy ondersoekspan tog verdere ondersoek instel om daarvan seker te maak dat geen misdaad by Rodda se dood betrokke is nie, hoewel dit nie in dié stadium so lyk nie.
Die span sal ook die familie verder bystaan om die saak af te handel.
Ace bring dringende hofaansoek oor skorsing
Agge nee, dis verskriklik. Ek huil sommer, al ken ek nie eers die oom nie.
Either I read wrong or I missed something.
Why did he end up in a mortuary in witbank?
I know he had alzheimers, but surely he would know the way to the pharmacy he normally went to?
Kon hul nie op die nommerplast v sy motor iets agter kom ni. Weereens is di werk half gedien want dt wad mos n ou mens
Ai. Dit is so tragies. Maar asseblief mense, sluit by CrisisOnCall aan. As die oom 'n bandjie gedra het, sou sy familie dadelik geweet het waar hy was. Soveel mense is al deur die dra van die bandjie gered. Sterkte aan die familie.